Kecacatan kornea

Kecacatan kornea merupakan keadaan seseorang hilang ketelusan yang normal pada bahagian kornea mata. Kornea manusia yang normal mampu membolehkan cahaya menembusinya tetapi kornea yang cacat cahaya tidak dapat menembusinya. Kecacatan kornea kebiasaanya disebabkan oleh parutan. Ketelusan kornea seseorang bergantung pada diameter seragam, jarak dan susunan fibril kolagen yang tetap di dalam stroma. Perubahan jarak fibril kolagen dalam pelbagai keadaan seperti edema, parut, dan distrofi kornea makula secara klinikal dikaitkan dengan kecacatan kornea.

Punca-punca 
Kecacatan kornea boleh berlaku sejak lahir atau secara kongenital yang mungkin berlaku sebagai anomali perkembangan atau selepas trauma kelahiran. Punca kecataan kornea kongenital termasuk sklerokornea, trauma, ulser, mucopolysaccharidosis, anomali Peter,  dan distrofi endotelium keturunan kongenital. Selain itu juga, kecederaan pada bahagian kanta mata, ulser kornea, dan xeroftalmia yang disebabkan oleh kekurangan vitamin A juga merupakan punca bagi kecacatan kornea.  Kecacatan kornea juga berpunca daripada penyakit berjangkit bawaan bakteria dan parasit masing-masing dikenali sebagai trakoma dan onkoserkiasis (atau buta sungai). Pemfigoid membran mukus mampu menyebabkan  kornea menjadi gelap dan kehilangan penglihatan yang normal.

Rujukan 

Penyakit mata